Sharhin Fina Finai Sharhin Fim Din ‘Kauyawa 2018’ - Hausaloaded.com
Home › kannywood › Sharhin Fina Finai Sharhin Fim Din ‘Kauyawa 2018’
1. Fim din ya nishadantar sosai gami da rike hankalin me kallo don son sanin abinda zai faru a gaba.
2. Daraktan yayi kokari wajen nuna kwarewa akan aikin sa, kuma yayi kokarin ganin jaruman sun yi abinda ya dace da labarin, kuma jaruman sun yi kokari wajen taka rawar da ta dace.
3. An yi kokari wajen samar da wuraren da suka dace da labarin.
4. Sauti ya fita radau, camera ma ba laifi.
1. Lokacin da Huwaila (Fati Shu’uma) ta taho dauki da farantin siyar da sigari, a sanda za ta hadu da ‘yar gidan jitandara sanda za ta bada mata yaji, Camera tayi rawa sosai a farkon bude scene din sanda Huwaila ke tafe da farantin talla a hannun ta.
2. Lokacin da kurma ta biyo akuyar ta cikin gidan Jatau dan caca, a sanda ta tunkude Subulluwa (Jamila Nagudu) har ta fadi kasa kurma kuma ta fita, daga nan aka dauke scene din aka cigaba da labari sai bayan tsahon lokaci aka sake dawowa scene din aka nuna Subullu a kasa inda aka jefar da ita tana kokarin tashi tsaye, tsahon lokacin da aka dauke scene din a farko yayi tsahon da bai kamata ace sai a sannan za’a sake nuno wajen ba, domin yin hakan tamkar dawo da mai kallo baya ne akan abin da yayi zaton cewa ya jima da wucewa.
3. Me kallo yaga an nuna wasu ‘yan sanda sun kama wani mai mashin wanda ba shi da takardun mashin, a sannan ne aka ga Haladu ya zo sanye da kayan sojoji yana yi musu shirme. Shin ‘yan sandan ba sa fahimtar mutum me ilimi ne? Tun da an nuna Haladu mutum ne mara ilimi wanda yake yiwa jami’an tsaron shirme, ya dace a nuna mamaki a fuskokin jami’an tsaron na ganin soja haka wanda bai san kalma ta turanci ko guda daya ba.
4. Bayan Haladu ya buge me unguwa (Aliyu Rara) har ‘yan fadar sa su (Tijjani Asase) suka bi sa suka kama sa. Shin bayan an kama sa din wane hukunci aka yi masa? Tun da an nuna yadda ‘yan fadar suka shiga lungu da sako don su kamo Haladu, to ya dace a nuna irin hukuncin da suka yi masa.
5. Me kallo ya ga Haladu ya dauki wasu kayan sojoji a jikin Katanga ya saka a jikin say a fita yin barazana. Shin kayan sojojin na wanene? Tun da ba’a nuna soja ko sau daya a cikin kauyen ba, to ya dace a samar da dalilin ta yadda aka samar da kayan.
6. An nuna Jatau (Rabi’u Rikadawa) tare da abokan sa su Jitandara dasu Subullu duk sun saka gidajen su a caca, sai dai kuma har fim din ya kare ba’a nuna karshen cacar don bayyana wanda ya ci gasar ba.